Oh you cannae thro' a sanny oot a 20 story flat,
700 hungry wanes 'll testify tae that,
if its butter cheese or jeely,
if the breed is plain or pan,
the odds ag'in it reachin earth
are ninety nine tae wan.

Ranald McIntyre contributed..

Yin twa three
A mother catched a flea
we roasted it
and toasted it
and had it fur wur tea

Thomas Snee added another verse to the
above...

Oh dear me mah granny caught a flea,
She satted it an peppered it and had it for her tea.
She didn't like it she gave it to her son.
He didn't like it; he threw it up the lum.
The lum gave a crack,
The hoose gave a shak,
And doon came granny we her shirt ah black.

Then Scott Gelatly remembered..

Oh Clellys got a bunion,
a face like a pickled onion,
a nose like a squashed tomato,
and feet like a hen.

Then Fiona Hawks father got back on the phone with
these ones...

To the tune of "The British Grenadiers"-

Oh the bonnie wee barra is mine,
It dis'na belong to O'Hara,
The fly wee bloke,
He stuck to my rock
So I'm going to stick to his barra.

and

Paddy on the Railway,
Breaking up the stanes
Along came the engine
And brak poor Paddy's banes.

I'm a little Brownie dressed in brown,
See my knickers hanging down,
I can dance and I can sing
And I can play on the violin.

and

I'm a Girl Guide dressed in blue
See all the actions I can do
Salute to the King and bow to the Queen
And turn your back to the man in green.

and

Monday nights the Band of Hope
Tuesday night we pull the rope
Wednesday night the minister comes in..
(a new person would take there turn)
And out goes....(whoever)

and

Ding dong my castle bell,
Farewell to my master,
Bury me in the old churchyard
Beside my dear old mother.
Six white angels by my side ,
Two to watch and two to pray
And two to carry my soul away.

Of course those rhymes were for skipping but the following
were for counting out who was het at a game.

Oor wee Jeannie had oan a nice clean peenie,
guess what colour it was.
R-E-D spells red(or other colour chosen)
and red you must have on.

and

Eetle ottle black bottle,
Eetle ottle out,
If you want a piece and jam,
Just march right out.

and

Eeny meeny miny moe,
Sit the baby on the po,
When its done wipe its bum,
eeny meeny miny moe.

Margaret send in this version of the above...

Eeny Meeny miny mo
Pit the bairn on the po'
When it's done, wipe it's bum
An' throw the paper up the lum.

Katie Mackay comes up with another one and a few one
liners :-)

Here is another daft one my mammie used tae sing tae us weans
efter oor baths oan a Friday nicht.

Ah went in tae the bakers fer somethin tae eat,
Cause a felt awfu hungry fey ma heid tae ma feet,
An ah lifted a doughnut and started tae eat
And ah haunded the man a penny.
Oh he looked at the penny then he lookes at me,
And he sez bonny lassie ah kin plainly see,
There's a hole in this penny, aye a hole richt thru,
Och sez ah, but there's a hole in yer doughnut tae.

and here are the one liners...

Haw you, ur you howkin fur totties up there (if you were
picking your nose) or "wave when ye git ower the brig" for the same reason.

Yer jist layin aroon like a big store dug.

This hoose is like a midden so it is.

Git yer hauns oot a there ye clarty wee beesom.

Git it et up afore a stoup it ben yer thrapple.

Dinnae git yer knickers in a twist.

She's jist a wee tattie boaggle.

Ye kin sit there tae the coos cum hame.

Ur you tryin tae take a lend ay me.

There's pan loaf folk sure bit yer jist plain breid.

Whits fur ye wull no go past ye.

Yons is as black as the earl ay hells weskit.

Its aw tapsle teery

Its aw squeehouke.

Awa an dinnae talk a load o rubbish.

Ah, l twist yer trams an buckle yer een if ye dinnae behave
the noo.

Elda Quinton finally came up with the complete poem
of...

The wee cock sparra sat oan a barra
The wee cock sparra sat oan a barra
The wee cock sparra sat oan a barra
Chirpin' awa' as blythe as could be

Alang came a boay wae a bow and an arra
Alang came a boay wae a bow and an arra
Alang came a boay wae a bow and an arra
And he said "Ah'll get you, ye wee cock sparra"

The boay wae the arra let fly at the sparra
The boay wae the arra let fly at the sparra
The boay wae the arra let fly at the sparra
And he hit a man that wis hurling a barra.

The man wae the barra came ower wae the arra
The man wae the barra came ower wae the arra
The man wae the barra came ower wae the arra
And said "ye tak me fur a wee cock sparra?"

The man hit the boay though he wisnae his farra
The man hit the boay though he wisnae his farra
The man hit the boay though he wisnae his farra
And the boay stood and glowered, he wis hurt tae the marra

And a' this time, the wee cock sparra
And a' this time, the wee cock sparra
And a' this time, the wee cock sparra
Wis chirping away oan the shaft o' the barra.

This comment system requires
you to be logged in through either a Disqus account or an
account you already have with Google, Twitter, Facebook or
Yahoo. In the event you don't have an account with any of these
companies then you can create an account with Disqus. All
comments are moderated so they won't display until the moderator
has approved your comment.